روسیانین خاریجی ایشلر ناظیری سرگئی لاوروو ونزوئلا-دا حربی موداخیله‌یه هئچ کسین دستک اولماغینی بیلدیردی.
لاوروو فینلاندیادا روانیمی شهرینده امریکانین خاریجی ایشلر ناظیری مایک پمپئو ایله گؤروش‌دن سونرا ژورنالیست‌لره وئردیگی آچیقلامادا همکاری ایله استراتژی ثابت‌لییه دایر موضوع لاری موذاکیره ائتدیک‌لرینی سؤیله‌دی.
ونزوئلایا قارشی هر هانسی حربی موداخیله‌نین دیگر اؤلکه‌لر طرفین‌دن دستکلنمه‌دیگینی ایفاده  ائدن لاوروو "من امریکالی، آوروپا‌لی، لاتین امریکالی همکارلاریملا کئچیردیگیم گؤروش‌لرده ونزوئلا-دا پروبلئمین حربی یوللا حلینه دستک اولان گؤرمه‌دیم. بو آنلاییشین پراکتیک بیر سیاسته چئوریلمه‌سینه اومید ائدیرم. پروبلئم حربی یوللا حل ائدیله جگی تقدیرده اؤلکه‌ده فلاکت اولار" دئیه قئید ائتدی.
